《汉铙歌十八首 其七 巫山高》
明代·胡应麟

巫山高，高望不可极。日月蔽亏云雨出。入有美一人，曰维神女。

朝为行云，暮为行雨。泠然入余梦，贻我以翠羽。郁陶乎，余心将以畴语。

将舍余国都，以往从女。朝朝暮暮，为云为雨。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。